الطحال - SPLEEN
Channel: المختصر المفيد
Date: 20/07/2023

الطحال او ما يسمى spleen
هو اكبر عضو ليمفاوي موجود في الجسم . 
وهو مركب من نسيج ليمفاوي واوعيه دمويه . 
التركيبة الخلويه للطحال بتخليه يظهر في الاشعه المقطعيه بشكل مميز . بسبب اختلاف الاجزاء المكونه ليه . فبيحتوي علي مناطق اسمها 
Red pulp
ومناطق تانيه اسمها 
White pulp
مناطق ال red pulp  بتحتوي علي كميات كبيره من الدم. ومناطق ال white pulp
بتحتوي علي نسيج ليمفاوي وخلايا دم بيضاء 
مكان الطحال خلف المعده في الربع الايسر من البطن واللي اسمه 
Left upper quadrant of the abdomen
وبيتم حمايته من الخلف بواسطه الضلوع 
٩ ، ١٠ ، ١١ 
بيحيط  الطحال من الداخل كل من 
الكليه اليسري left kidney
Splenic flexure of the colon 
Pancreatic tail . 
ومن الخلف الطحال بيكون متصل بالحجاب الحاجز 
Diaphragm
Pleura, left lung and ribs .
الطحال مربوط ب 
Greater curvature of the stomach
بواسطه رباط اسمه 
Gastrosplenic ligament
ومربوط ب ال left kidney
بواسطه رباط اسمه 
Lienorenal ligament
ال spleen بيستقبل الدم الشرياني من ال 
Splenic artery
وبيصرف الدم الوريدي خلال ال
Splenic vein 
كل من splenic artery and vein
بيدخلو ويخرجوا من الطحال خلال سره الطحال واللي اسمها
Splenic hilum
ودي موجوده بين منخفضين في الطحال وهما 
Gastric and renal depressions 
قولنا ان ال spleen عضو مليان بالاوعيه الدمويه . 
لذلك من وظائف الطحال انتاج خلايا الدم البيضاء.
وفلتره خلايا الدم الغير طبيعية من الدم . وتخزين الحديد من خلايا الدم الحمراء
وهو اول عضو بتبدا من عنده عمليه الاستجابة المناعية لاي هجوم او خطر.
الشكل الطبيعي للطحال في فحص الاشعه المقطعيه. هو انو بيظهر متجانس . ولكن بعد حقن الصبغه مباشره في المرحله المبكره اللي هي 
Early arterial phase 
بيظهر بشكل غير متجانس . والسبب في تكوين الطحال نفسه اللي اتكلمنا عنه. 
لان فيه مناطق فيها اوعيه دمويه بتاخد الصبغه وتظهر بلون فاتح . ومناطق تانيه مفهاش اوعيه دمويه وبالتالي مش بتاخد صبغه وتفضل زي ما هي .